3. การประกอบธุรกิจของแต่ละสายผลิตภัณฑ์

3.1 ลักษณะบริการ

รายละเอียดธุรกิจของบริษัท 4 ประเภท ตามที่บริษัทได้รับอนุญาตจากกระทรวงการคลัง มีดังนี้

(1) การเป็นนายหน้าซื้อขายหลักทรัพย์

บริษัทให้บริการด้านการเป็นนายหน้าซื้อขายหลักทรัพย์ โดยลูกค้าสามารถซื้อขายหลักทรัพย์ด้วย
เงินสด บัญชีเงินกู้ยืมเพื่อซื้อหลักทรัพย์ ระบบเครดิตบาลานซ์ (Credit Balance)
และบัญชีซื้อขายหลักทรัพย์ผ่านระบบ อินเทอร์เน็ต

บริษัทมีส่วนแบ่งตลาดมูลค่าการซื้อขายหลักทรัพย์ และมูลค่าการซื้อขายหลักทรัพย์ของบริษัท
แยกตามประเภทลูกค้า และแยกตามลักษณะการซื้อขายหลักทรัพย์ของลูกค้า ในระยะ 3 ปีที่ผ่านมา
ปรากฏตามตารางต่อไปนี้

+---------------------------------+-----------+-----------+-----------+
| มูลค่าการซื้อขายหลักทรัพย์             | ปี 2542    | ปี 2543    | ปี 2544    |
+---------------------------------+-----------+-----------+-----------+
| ตลาดหลักทรัพย์ฯ (ล้านบาท)           | 1,6       | 9         | 1,5       |
|                                 | 09,787.16 | 23,696.83 | 79,768.08 |
|                                 |           |           |           |
|                                 | 306       |           |           |
+---------------------------------+-----------+-----------+-----------+
| บริษัท (ล้านบาท)                   | 3         | 1         | 2         |
|                                 | 06,485.16 | 62,452.01 | 82,151.63 |
+---------------------------------+-----------+-----------+-----------+
| ส่วนแบ่งตลาดของบริษัท (%)           | 9.52      | 8.79      | 8.93      |
+---------------------------------+-----------+-----------+-----------+
| แยกตามประเภทลูกค้า (%)            |           |           |           |
+---------------------------------+-----------+-----------+-----------+
| - บัญชีลงทุนของบริษัท                | 0.33      | 0.43      | 0.43      |
+---------------------------------+-----------+-----------+-----------+
| - กองทุนรวม                      | 2.79      | 2.97      | 1.10      |
+---------------------------------+-----------+-----------+-----------+
| - Sub Broker                    | 4.26      | -         | -         |
+---------------------------------+-----------+-----------+-----------+
| - ลูกค้าทั่วไป                      | 76.36     | 74.90     | 87.18     |
+---------------------------------+-----------+-----------+-----------+
| - ลูกค้าต่างประเทศ                 | 16.26     | 21.70     | 11.29     |
+---------------------------------+-----------+-----------+-----------+
| รวม                             | 100.00    | 100.00    | 100.00    |
+---------------------------------+-----------+-----------+-----------+
| แยกตามลักษณะการซื้อขาย (%)         |           |           |           |
+---------------------------------+-----------+-----------+-----------+
| - Cash                          | 100.00    | 99.43     | 98.61     |
+---------------------------------+-----------+-----------+-----------+
| - Credit Balance                | -         | 0.57      | 1.39      |
+---------------------------------+-----------+-----------+-----------+
| รวม                             | 100.00    | 100.00    | 100.00    |
+---------------------------------+-----------+-----------+-----------+

ในปี 2542 ถึงปี 2544
บริษัทไม่ได้ทำธุรกิจเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย แต่อย่างใด

นโยบายในการรับลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

1. มีหน้าที่การงานเป็นหลักแหล่ง

2. มีฐานะมั่นคง

3. มีรายได้ประจำและเพียงพอสำหรับการลงทุน

4. มีเงินออม

5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

1. มีฐานะทางการเงิน (Financial Position) ที่มั่นคง

2. มีผู้ถือหุ้นเป็นที่ยอมรับ

3. มีผู้บริหารที่มีประสบการณ์และเป็นที่เชื่อถือ

4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

(1) การซื้อขายหลักทรัพย์ด้วยวิธีเงินสด

  การพิจารณารับลูกค้า

1.1 เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสด
ตามกฎระเบียบตลาดหลักทรัพย์แห่งประเทศไทย และตามเงื่อนไขที่บริษัทกำหนด
เพื่อให้ลูกค้าเข้าใจในเบื้องต้น

1.2 ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
โดยมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ (กรณีธุรกิจเฉพาะ)
ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล) สำเนาสมุดฝากเงิน
สำเนาใบรับฝากเงิน สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

1.3 ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์
สัญญาตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
บันทึกข้อตกลงเกี่ยวกับการดูแลรักษาทรัพย์สินของลูกค้า หนังสือแต่งตั้งตัวแทนเพื่อซื้อขายหลักทรัพย์
(กรณีลูกค้ามอบอำนาจให้ผู้อื่นทำการแทน)

1.4 กรณีลูกค้าของสำนักงานใหญ่

- เมื่อเจ้าหน้าที่ได้ตรวจดูความถูกต้องของเอกสารครบถ้วน
และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา

- เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

- ผู้จัดการสำนักงานสาขาพิจารณาคำขอของลูกค้า
พร้อมเอกสารหลักฐานและความเห็นของเจ้าหน้าที่การตลาด
แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

+----------------------------+-----------------------------------------+
| วงเงินอนุมัติ                  | ผู้มีอำนาจอนุมัติ                             |
+----------------------------+-----------------------------------------+
| ไม่เกิน 5 ล้านบาท             | เจ้าหน้าที่ระดับบริหาร, ผู้ช่วยกรรมการผู้อำนวยการ  |
|                            | และรองกรรมการผู้อำนวยการ                  |
| ไม่เกิน 10 ล้านบาท            | เป็นผู้พ                                   |
|                            | ิจารณาอนุมัติตามวงเงินที่แต่ละลำดับชั้นได้รับมอบหมาย |
| ไม่เกิน 20 ล้านบาท            |                                         |
|                            | กรรมการผู้อำนวยการ/กรรมการบริหาร           |
| ไม่เกิน 100 ล้านบาท           |                                         |
|                            | Credit Committee                        |
| เกิน 100 ล้านบาท ขึ้นไป        |                                         |
|                            | คณะกรรมการบริหาร                         |
|                            |                                         |
|                            | คณะกรรมการบริษัท                          |
+----------------------------+-----------------------------------------+

เมื่อเจ้าหน้าที่บริหารแต่ละคน อนุมัติวงเงินให้ลูกค้าตามอำนาจที่ได้กำหนดไว้แล้ว
ต้องนำเสนอเจ้าหน้าที่บริหารชั้นสูงขึ้นไปตามลำดับชั้น จนถึงกรรมการผู้อำนวยการ เพื่อทราบ

(2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละหลักทรัพย์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
บริษัทประกาศรายชื่อหลักทรัพย์ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงาน ก.ล.ต.
หรือตลาดหลักทรัพย์แห่งประเทศไทย

(3) การซื้อขายหลักทรัพย์ด้วยวิธีเงินสดผ่านระบบอินเทอร์เน็ต

ขั้นตอนการเปิดบัญชีประเภทนี้มีบางประการที่แตกต่างไปจากการเปิดบัญชีสองประเภทข้างต้น คือ
เอกสารการเปิดบัญชีจะมีบันทึกข้อตกลงต่อท้ายสัญญาซื้อขายหลักทรัพย์เงินสดผ่านระบบอิเล็กทรอนิคส์
ที่ลูกค้าต้อง ลงนามเพิ่มเติม เมื่อบริษัทดำเนินการเปิดบัญชีตามระเบียบที่บริษัทกำหนดแล้ว
จะแจ้งชื่อผู้ใช้ (User Name) ที่เข้าระบบให้ลูกค้าทราบ
จากนั้นจะส่งเอกสารลับเฉพาะปิดผนึกแจ้งรหัสผ่าน (Password) โดยไม่มีข้อมูลของ User Name
ในการเข้าระบบแก่ลูกค้า ในครั้งแรกลูกค้าต้องเปลี่ยนรหัสผ่านให้เป็นของตนเองก่อนที่จะเข้าระบบ
มิฉะนั้นจะไม่สามารถเข้าระบบเพื่อสั่งซื้อขายหลักทรัพย์ได้

(2) การค้าหลักทรัพย์

บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้ โดยหวังผล
ตอบแทนในรูปของกำไรจากการซื้อขายหลักทรัพย์ ทั้งนี้
คณะกรรมการลงทุนจะเป็นผู้พิจารณาอนุมัติการลงทุนนี้

(3) การเป็นที่ปรึกษาการลงทุน

บริษัทได้รับเป็นที่ปรึกษาการลงทุนแก่บริษัทซิตี้เรียลตี้ จำกัด ในการประเมิน
ติดตามและวิเคราะห์โครงการ The Emporium โดยให้ข้อคิดเห็นและเสนอแนะแก่บริษัทซิตี้เรียลตี้
จำกัด เพื่อรักษามูลค่าเงินลงทุน

ในปี 2544 บริษัทได้รับค่าธรรมเนียมในการเป็นที่ปรึกษาการลงทุนให้แก่บริษัทซิตี้เรียลตี้ จำกัด
ดังกล่าวข้างต้น เป็นเงินรวม 300,000.- บาท

(4) การเป็นที่ปรึกษาทางการเงินและการจัดจำหน่ายหลักทรัพย์

บริษัทมีนโยบายให้บริการที่ปรึกษาทางการเงินให้กับบริษัทจดทะเบียนในตลาดหลักทรัพย์แห่งประเทศไทย
บริษัทที่มีความประสงค์จะนำบริษัทเข้าจดทะเบียนในตลาดหลักทรัพย์แห่งประเทศไทย
และ/หรือตลาดหลักทรัพย์ใหม่ บริษัทที่ต้องการเข้าถือหลักทรัพย์เพื่อครอบงำกิจการ
รวมทั้งบริษัททั่วไปที่ต้องการคำปรึกษาในการระดมทุนจากตลาดทุนและตลาดเงิน
โดยบริษัทมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและการจัดจำหน่ายและรับประกันการจำหน่ายหลักทรัพย์

 บริษัทเป็นที่ปรึกษาทางการเงินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ โดยการทำหน้าที่ที่ปรึกษาทางการเงินตามที่ได้รับความเห็นชอบครอบคลุมถึงการทำหน้าที่ที่ปรึกษาทางการเงินในรายการประเภทต่าง ๆ ดังนี้

- การออกและเสนอขายหลักทรัพย์ต่าง ๆ ได้แก่ หุ้น หุ้นบุริมสิทธิ หุ้นกู้
ใบสำคัญแสดงสิทธิในการซื้อหุ้น หรือ หุ้นกู้ เป็นต้น

- การนำบริษัทเข้าจดทะเบียนในตลาดหลักทรัพย์แห่งประเทศไทย และตลาดหลักทรัพย์ใหม่

- ที่ปรึกษาทางการเงินและตัวแทนรับซื้อหลักทรัพย์ให้กับผู้เสนอซื้อหลักทรัพย์ (Offeror)
ในการเข้าถือหลักทรัพย์เพื่อครอบงำกิจการ

- การให้ความเห็นอิสระแก่ผู้ถือหุ้นของกิจการเกี่ยวกับคำเสนอซื้อหลักทรัพย์ของกิจการ

-
การให้ความเห็นอิสระแก่ผู้ถือหุ้นเกี่ยวกับการได้มาหรือจำหน่ายไปซึ่งสินทรัพย์และรายการที่เกี่ยวโยงกันของบริษัทจดทะเบียน

- การร่วมกับบริษัทจดทะเบียนในการจัดทำแผนดำเนินการเพื่อแก้ไขเหตุแห่งการถูกเพิกถอน
(แผนฟื้นฟูกิจการ) เพื่อเสนอต่อที่ประชุมผู้ถือหุ้นของบริษัทจดทะเบียน

นอกจากนี้ บริษัทยังให้บริการที่ปรึกษาทางการเงินในด้านอื่น ๆ อีก ได้แก่
ที่ปรึกษาทางการเงินในการประเมินมูลค่ากิจการ ที่ปรึกษาในการบริหารเงิน
ที่ปรึกษาทางการเงินในการระดมทุนในรูปแบบต่าง ๆ และการหา ผู้ร่วมลงทุนในกิจการ เป็นต้น

สำหรับการบริการด้านการจัดจำหน่ายและรับประกันการจำหน่ายหลักทรัพย์นั้น
บริษัทมีนโยบายเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้ และประเภททุน

ผลงานในฐานะบริษัทที่ปรึกษาทางการเงินและผู้จัดการการจัดจำหน่ายและรับประกันการจำหน่าย

ในระยะ 3 ปี ที่ผ่านมา

+--------+----------------------+----------+--------------------------+
| ปี      | บริษัท                 | ปร       | หน้าที่ของ บริษัทหลักทรัพย์      |
|        |                      | ะเภทธุรกิจ |                          |
|        |                      |          | เอบีเอ็น แอมโร เอเซีย จำกัด  |
|        |                      |          | (มหาชน)                  |
+--------+----------------------+----------+--------------------------+
| 2542   | บริษัท ปูนซีเมนต์เอเซีย    | ปูนซีเมนต์  | ที่ปรึกษาทาง                |
|        | จำกัด (มหาชน)         |          | การเงินในการเสนอขายหุ้นให้กับ |
|        |                      |          |                          |
|        |                      |          | นักลงทุนต่างประเทศ          |
+--------+----------------------+----------+--------------------------+
| 2542   | บริษัท อูเบะไนล่อน       | เคมีภัณฑ์   | ที่ปรึกษาทางกา              |
|        | (ประเทศไทย) จำกัด     |          | รเงินในการประเมินมูลค่ากิจการ |
+--------+----------------------+----------+--------------------------+
| 2542   | บริษัท แคปริคอร์น โฮลดิ้งส์ | โฮลดิ้ง    | ที่ปรึกษาทางกา              |
|        | จำกัด                 |          | รเงินในการจัดเตรียมคำเสนอซื้อ |
|        |                      |          |                          |
|        |                      |          | และตัวแทนรับซื้อหุ้น UMW       |
+--------+----------------------+----------+--------------------------+
| 2543   | บริษัท แคลคอมพ์         | ชิ้นส่วน    | ผู้จัดการการจัดจ             |
|        | อีเล็คโทรนิคส์           |          | ำหน่ายและรับประกันการจำหน่าย |
|        | (ประเทศไทย) จำกัด     | อิเ       |                          |
|        | (มหาชน)              | ล็คทรอนิคส์ | หุ้นสามัญเพิ่มทุน              |
+--------+----------------------+----------+--------------------------+
| 2544   | บริษัท คาโปรแลคตัมไทย   | ปิโตรเคมี  | ที่ปรึกษาทางกา              |
|        | จำกัด (มหาชน)         |          | รเงินในการประเมินมูลค่ากิจการ |
+--------+----------------------+----------+--------------------------+
| 2544   | บริษัท                 | อ        | ผู้จัดการ                   |
|        | อินเทอร์เน็ตประเทศไทย   | ินเทอร์เน็ต | การจัดจำหน่ายและรับประกันการ |
|        | จำกัด (มหาชน)         |          |                          |
|        |                      | (สื่อสาร)  | จำหน่ายหุ้นสามัญเพิ่มทุน        |
+--------+----------------------+----------+--------------------------+
| 2541   | บริษัท สหมิตรถังแก๊ส จำกัด | บรรจุภัณฑ์  | ที่ปรึกษาทางกา              |
| -ปัจจุบัน | (มหาชน)              |          | รเงินในการจัดทำแผนฟื้นฟูกิจการ |
+--------+----------------------+----------+--------------------------+
| 2541   | บริษัท ดาต้าแมท จำกัด    | เครื่อง    | ที่ปรึกษาทางกา              |
| -ปัจจุบัน | (มหาชน)              | ไฟฟ้าและค | รเงินในการจัดทำแผนฟื้นฟูกิจการ |
|        |                      | อมพิวเตอร์ |                          |
+--------+----------------------+----------+--------------------------+
| 2541   | บริษัท เดอะมอลล์กรุ๊ป     | พาณิชย์    | ที่ปรึกษาในการบริหารเงิน      |
| -ปัจจุบัน | จำกัด                 |          |                          |
+--------+----------------------+----------+--------------------------+
| 2542   | บริษัท ไทยอิเล็คโทรนิค    | อิเ       | ที่ปรึกษาทางกา              |
| -ปัจจุบัน | จำกัด (มหาชน)         | ล็คทรอนิคส์ | รเงินในการจัดทำแผนฟื้นฟูกิจการ |
+--------+----------------------+----------+--------------------------+

รายได้ค่าธรรมเนียมในระยะ 3 ปี ที่ผ่านมา

+------------+---------------------------------------------------------+
| ปี          | ค่าธรรมเนียมการจัดจำหน่ายและ                                |
|            |                                                         |
|            | ที่ปรึกษาทางการเงิน (บาท)                                   |
+------------+---------------------------------------------------------+
| 2542       | 44,788,276.10                                           |
+------------+---------------------------------------------------------+
| 2543       | 20,487,636.00                                           |
+------------+---------------------------------------------------------+
| 2544       | 10,696,177.00                                           |
+------------+---------------------------------------------------------+
| รวม        | 75,972,089.10                                           |
+------------+---------------------------------------------------------+

2.  การตลาดและภาวะการแข่งขัน

(1) นโยบายและลักษณะการตลาดที่สำคัญ

-   กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
บทวิเคราะห์หลักทรัพย์ที่มีคุณภาพ และคุณภาพการบริการ
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง

-   ลักษณะลูกค้า

  บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ได้ดังนี้

  ---------------------- ---------------- --------------- ----------------
  ประเภทลูกค้า             ในประเทศ         ต่างประเทศ       รวม

  บุคคลธรรมดา             16,681           1,246           17,927

  นิติบุคคล                 658              30              680

  รวม จำนวนบัญชี           17,339           1,276           18,615
  ---------------------- ---------------- --------------- ----------------

บริษัทไม่มีตัวแทนนายหน้าซื้อขายหลักทรัพย์ (Sub Broker) ที่ส่งคำสั่งซื้อขายหลักทรัพย์ผ่านบริษัท
นับตั้งแต่เดือนตุลาคม 2542 เป็นต้นมา

(2) ภาวะการแข่งขัน

 ธุรกิจการเป็นนายหน้าซื้อขายหลักทรัพย์ ปรับตัวรับการแข่งขันเสรี

ปี 2544 นับว่าเป็นปีที่ยากลำบากสำหรับผู้ประกอบการธุรกิจนายหน้าซื้อขายหลักทรัพย์ของไทยทุกราย
โดยเฉพาะภายหลังจากที่ตลาดหลักทรัพย์แห่งประเทศไทย
ได้อนุญาตให้บริษัทนายหน้าซื้อขายหลักทรัพย์
(โบรกเกอร์)สามารถเจรจาต่อรองค่าธรรมเนียมนายหน้าซื้อขายหลักทรัพย์กับลูกค้าทุกรายอย่างเสรี
นับแต่ปลายปี 2543 เป็นต้นมา
สถานการณ์การแข่งขันเสนอลดค่าธรรมเนียมฯต่อลูกค้าได้ทวีความรุนแรงมากขึ้น
สะท้อนให้เห็นจากค่าธรรมเนียมนายหน้าซื้อขายหลักทรัพย์สุทธิเฉลี่ย (Net Commission)
ได้ปรับตัวลดลงอย่างรวดเร็ว จากร้อยละ 0.33 ในปี 2543 เหลือเพียง ร้อยละ 0.15 ในระยะ
6 เดือนแรกของปี 2544 และเหลือเพียงประมาณร้อยละ 0.10 ในช่วง 6 เดือนหลังของปี 2544
(ประมาณจากโบรกเกอร์ 6 ราย ที่จดทะเบียนในตลาดแห่งประเทศไทย
และประกาศผลการดำเนินงานปี 2544 แล้ว)

ในขณะเดียวกันค่าใช้จ่ายพนักงานกลับมีแนวโน้มเพิ่มขึ้นเป็นเงาตามตัว ตามนโยบายเสนอผลตอบแทน
ฯ แก่เจ้าหน้าที่การตลาด (Incentive Program) เพื่อสร้างแรงจูงใจในการทำงาน พร้อม ๆ
กับเพื่อขยายส่วนแบ่งตลาด โดยรวมค่าใช้จ่ายพนักงานปรับตัวเพิ่มขึ้นจากสัดส่วนร้อยละ 91.5
ของรายได้ค่าธรรมเนียม ในปี 2543 เป็นร้อยละ 107.3 ใน 6 เดือนแรกของปี 2544
และร้อยละ 81.1 ใน 6 เดือนหลังของปี (เฉพาะโบรกเกอร์ 6 รายดังกล่าว)
แม้ว่ามูลค่าการซื้อขายหลักทรัพย์ตลอดปี 2544 จะสูงเฉลี่ยวันละ 6.44 พันล้านบาท
หรือเพิ่มขึ้นร้อยละ 72 จากปี 2543 ก็ตาม ก็ไม่สามารถช่วยให้โบรกเกอร์ผ่านจุดคุ้มทุนได้

การอนุญาตให้โบรกเกอร์สามารถเจรจาต่อรองค่าธรรมเนียมฯ โดยเสรี
เป็นการเปิดโอกาสให้โบรกเกอร์ที่มีส่วนแบ่งตลาดต่ำ ๆ ในลำดับท้าย ๆ
เพิ่มส่วนแบ่งตลาดขึ้นมาอยู่ในลำดับต้น ๆ และสามารถมายืนอยู่ใน 1 ใน 5
รายแรกที่มีมูลค่าการซื้อขายสูงสุดได้ ดังรายละเอียดจากตารางที่ 1

ตารางที่ 1 ส่วนแบ่งตลาดของโบรกเกอร์ 10 อันดับแรกปี 2543 เทียบปี 2544

+-----+---------------+-------------+-----+--------------+------------+
| อัน  | บริษัทโบรกเกอร์  | ส่วนแบ่งตลาด  | อัน  | บริษัทโบรกเกอร์ | ส่วนแบ่งตลาด |
| ดับที่ |               |             | ดับที่ |              |            |
|     |               | ปี 2543 (%)  |     |              | ปี 2544 (%) |
+-----+---------------+-------------+-----+--------------+------------+
| 1   | AST           | 8.79        | 1   | YUANTA       | 10.63      |
+-----+---------------+-------------+-----+--------------+------------+
| 2   | JFT           | 8.02        | 2   | AST          | 8.93       |
+-----+---------------+-------------+-----+--------------+------------+
| 3   | YUANTA        | 6.96        | 3   | ZMICO        | 7.98       |
+-----+---------------+-------------+-----+--------------+------------+
| 4   | KIMENG        | 6.85        | 4   | KIMENG       | 7.84       |
+-----+---------------+-------------+-----+--------------+------------+
| 5   | MLP           | 6.31        | 5   | JFT          | 7.60       |
+-----+---------------+-------------+-----+--------------+------------+
| 6   | KGI           | 6.25        | 6   | KGI          | 5.11       |
+-----+---------------+-------------+-----+--------------+------------+
| 7   | KKS           | 4.63        | 7   | ASL          | 4.75       |
+-----+---------------+-------------+-----+--------------+------------+
| 8   | CNS           | 4.34        | 8   | CNS          | 4.64       |
+-----+---------------+-------------+-----+--------------+------------+
| 9   | ASL           | 4.28        | 9   | KKS          | 3.82       |
+-----+---------------+-------------+-----+--------------+------------+
| 10  | NVS           | 4.13        | 10  | NATSEC       | 3.80       |
+-----+---------------+-------------+-----+--------------+------------+

กราฟ 1 : Net Commission และผลประกอบการแต่ละรายไตรมาสทั้งระบบ

  -----------------------------------------------------------------------
  []

  -----------------------------------------------------------------------

เนื่องจากผลประกอบการของบริษัทหลักทรัพย์เกือบทุกแห่ง
โดยเฉพาะบริษัทที่มีฐานรายได้จากการทำธุรกิจหลักทรัพย์เป็นหลัก
ต่างก็ประสบภาวะขาดทุนตลอดปีการดำเนินงาน 2544
อันเป็นสาเหตุหลักที่ทำให้โบรกเกอร์มีการเคลื่อนไหวและปรับตัวในรูปแบบต่าง ๆ เช่น
มีการทยอยขายฐานลูกค้ารายย่อยของโบรกเกอร์ต่างชาติที่เคยเข้ามาซื้อกิจการโบรกเกอร์ในประเทศไทยตั้งแต่ช่วงก่อนปี
2540 ให้กับโบรกเกอร์ในประเทศที่เน้นการทำธุรกิจรายย่อยเป็นหลัก
ทั้งนี้เพื่อกลับไปเน้นการให้บริการลูกค้าสถาบันที่ตนเชี่ยวชาญ เช่น กรณีของบริษัทหลักทรัพย์ เอส จี
สินเอเซีย จำกัด (SGACS) ได้ขายธุรกิจรายย่อยให้กับบริษัทหลักทรัพย์ ยูโอบี (ประเทศไทย)
จำกัด (UOB (UBO Kay Hian)) ในปลายปี 2544 พร้อมกับที่บริษัทหลักทรัพย์ บีเอ็นพี พารีบาส์
พีรีกริน (ประเทศไทย) จำกัด (BNPPP) ก็ขายฐานลูกค้ารายย่อยให้ UOB เช่นกัน ทำให้ UOB
มีส่วนแบ่งตลาดเพิ่มขึ้นอย่างมีนัยสำคัญ เป็นร้อยละ 4.74 ในปี 2545 เปรียบเทียบกับร้อยละ 1.81
ในปี 2544 และร้อยละ 1.25 ในปี 2543 เช่นเดียวกับ บริษัทหลักทรัพย์ เจ.เอฟ.ธนาคม จำกัด
(JFT) ที่ได้ขายบัญชีรายย่อยให้ บริษัทหลักทรัพย์บัวหลวง จำกัด
เพราะต้องการที่จะเน้นการให้บริการลูกค้าสถาบันเป็นหลัก และยังมีอีกหลายบริษัทที่ค่อย ๆ
ลดการทำธุรกิจรายย่อยโดยการปรับลดพนักงานที่ดูแลฐานลูกค้ารายย่อยลง

การควบรวมกิจการระหว่างโบรกเกอร์ที่เน้นการทำธุรกิจรายย่อยเหมือน ๆ กัน
ก็เป็นอีกรูปแบบหนึ่งของความพยายามในการลดต้นทุนการดำเนินงาน
กิจการที่ได้มีการควบรวมกันไปแล้วมี 2 กลุ่มคือ กลุ่มแรก ระหว่างบริษัทหลักทรัพย์ กิมเอ็ง
(ประเทศไทย) จำกัด กับ บริษัทหลักทรัพย์ หยวนต้า (ประเทศไทย) จำกัด (ทั้ง 2
บริษัทมีส่วนแบ่งตลาดรวมกว่าร้อยละ 18.47 ในปี 2544) และอีกกลุ่มคือ
บริษัทหลักทรัพย์นววิคเคอร์ บัลลาส จำกัด และบริษัทหลักทรัพย์ดีบีเอส จำกัด
(ซึ่งคาดว่าจะมีส่วนแบ่งตลาดไม่เกินร้อยละ 3) อย่างไรก็ตาม
ภาพรวมของตลาดหลักทรัพย์ที่สดใสในปัจจุบันอาจจะทำให้แผนการซื้อ หรือ
ควบรวมกิจการที่ยังไม่มีข้อสรุปในขณะนี้ อาจจะถูกชะลอไปอีกระยะหนึ่ง

ธุรกิจการเป็นที่ปรึกษาทางการเงิน และ การจัดจำหน่ายหลักทรัพย์กระเตื้องขึ้นและมีแนวโน้มดีต่อเนื่องในปี 2545 

ในปี 2544 ธุรกิจที่ปรึกษาทางการเงิน
และการจัดจำหน่ายหลักทรัพย์ดูเหมือนจะกระเตื้องขึ้นพอสมควร เมื่อเทียบกับปี 2543
เพราะแม้จำนวนบริษัทที่ยื่นเข้าจดทะเบียนในตลาดหลักทรัพย์ฯจะมีเพียง 7 บริษัท แต่มีมูลค่าสูงถึง
34.16 พันล้านบาท เปรียบเทียบกับปี 2543 ที่มีเพียง 3 บริษัท และมูลค่าขายเพียง 8.8
พันล้านบาท อย่างไรก็ตามมูลค่าขายที่สูงมากในปี 2544 นั้น ร้อยละ 95 ของมูลค่าขายรวม
เป็นสัดส่วนที่เกิดจากการขายหุ้นบริษัท ปตท. จำกัด (มหาชน) (PTT) ในปลายปี 2544

ดังนั้น จึงคาดว่าธุรกิจการเป็นที่ปรึกษาทางการเงิน และการจัดจัดหน่ายหลักทรัพย์ในปี 2545
น่าจะดีขึ้นอย่างต่อเนื่อง
เนื่องด้วยรัฐบาลมีนโยบายที่จะผลักดันให้รัฐวิสาหกิจเร่งดำเนินการแปรรูปและกระจายหุ้นให้แก่ประชาชนทั่วไป
โดยการเข้าจดทะเบียนในตลาดหลักทรัพย์ฯ เช่น องค์การโทรศัพท์แห่งประเทศไทย
การสื่อสารแห่งประเทศไทย การท่าอากาศยานแห่งประเทศไทย เป็นต้น
กระทรวงการคลังและกองทุนฟื้นฟูเองก็มีแผนที่จะนำหุ้นของธนาคารพาณิชย์ต่าง ๆ ที่ถืออยู่
มากระจายขายให้แก่ประชาชนทั่วไปด้วย
นอกจากนี้ยังคาดว่าบริษัทเอกชนจะเข้ามาจดทะเบียนในตลาดหลักทรัพย์ ฯ
ตามการฟื้นตัวของระดับบริษัทและภาพใหญ่ของประเทศ
ซึ่งนอกจากจะเป็นการเพิ่มมูลค่าตลาดฯในอนาคตแล้ว ยังทำให้ตลาดหลักทรัพย์ฯ
กลับมาเป็นแหล่งลงทุนที่ให้ผลตอบแทนที่สูงกว่าการฝากเงินกับสถาบันการเงินในภาวะการณ์ปัจจุบัน
ในปี 2545 ประมาณว่าจะมีการนำบริษัทเข้ามาจดทะเบียนในตลาดหลักทรัพย์ฯ ไม่ต่ำกว่า 10 บริษัท
โดยมีจำนวนหุ้นรัฐวิสาหกิจและเอกชนในสัดส่วนที่เท่า ๆ กัน

 แนวโน้มธุรกิจหลักทรัพย์ปี 2545 คาดว่าจะกลับมาสดใสอีกครั้ง 

ปี 2545 น่าจะเป็นปีทองของธุรกิจนายหน้าซื้อขายหลักทรัพย์อีกครั้งหนึ่งเนื่องจากปัจจัย 2 ประการ
คือ

1) การเปลี่ยนแปลงนโยบายการคิดค่าธรรมเนียมนายหน้าซื้อขายหลักทรัพย์เป็นอัตราคงที่ ร้อยละ
0.25 และปริมาณการซื้อขายหลักทรัพย์ที่คาดว่าจะสูงเกินกว่า 6.5 พันล้านบาท ต่อวัน
จากการที่ทางการได้ผ่อนผันนโยบายการเก็บค่าธรรมเนียมนายหน้าซื้อขายหลักทรัพย์กับลูกค้าจากการเจรจาต่อรองค่าธรรมเนียมฯ
เสรี เป็นอัตราคงที่ร้อยละ 0.25 ของมูลค่าซื้อขายหลักทรัพย์เท่ากันทุกราย เป็นระยะเวลา 3 ปี
เริ่มตั้งแต่วันที่ 14 มกราคม 2545
พร้อมกับให้ควบคุมค่าใช้จ่ายเจ้าหน้าที่การตลาดในอัตราไม่เกินร้อยละ 25
ของรายได้ค่าธรรมเนียมนายหน้าซื้อขายหลักทรัพย์นั้น
แม้ว่าจะเป็นนโยบายที่สวนทางกับสิ่งที่เกิดขึ้นตลอดปี 2544
แต่ก็ถือได้ว่าเป็นปัจจัยบวกที่ช่วยทำให้โบรกเกอร์กลับมามีฐานะอยู่รอดได้มากขึ้น
โดยไม่ต้องพึ่งพามูลค่าการซื้อขายหลักทรัพย์ในปริมาณสูง ๆ ดังเช่นในช่วงที่เปิดเสรีค่าธรรมเนียม
มูลค่าการซื้อขายเฉลี่ยต่อวันที่คาดว่าจะทำให้โบรกเกอร์ผ่านจุดคุ้มทุนได้ในปัจจุบันน่าจะอยู่ในระดับ
4-6 พันล้านบาทต่อวันเท่านั้น ซึ่งต่ำกว่าในช่วงที่เปิดเสรีค่าธรรมเนียมที่ประมาณว่าต้องเกินกว่า 6
พันล้านบาทต่อวัน หรือบางแห่งต้องการมากกว่า 10 พันล้านบาทต่อวัน เป็นต้น

2) ฝ่ายวิจัยของบริษัทได้ประเมินมูลค่าการซื้อขายของตลาดหลักทรัพย์ฯ ขั้นต่ำไว้เฉลี่ยตลอดปี 2545
ที่ระดับ 6.5 พันล้านบาทต่อวัน สูงกว่า 6.44 พันล้านบาท ในปี 2544 เพียงเล็กน้อย
ขณะนี้ดูเหมือนประมาณการดังกล่าว จะต่ำเกินไป หากพิจารณามูลค่าการซื้อขายในระยะ 2
เดือนแรกของปี 2545 ซึ่งมีมูลค่าการซื้อขายเฉลี่ยต่อวันสูงถึง 12.7 พันล้านบาท
(สูงกว่าที่ได้ประมาณการไว้ถึง 2 เท่าตัว)
ทั้งนี้ฝ่ายวิจัยของบริษัทฯได้ประมาณว่าภาวะการซื้อขายหลักทรัพย์จะดีขึ้นกว่าปี 2544
โดยประเมินในเบื้องต้นว่าดัชนีตลาดหลักทรัพย์จะขึ้นไปถึง 380 จุด ภายในกลางปี 2545
(ดัชนีตลาดได้แตะ 376 จุด ณ วันที่ 21 มกราคม 2545) ด้วยปัจจัยหลัก 2 ประการ คือ
การดำเนินงานที่พลิกฟื้นอย่างต่อเนื่องของบริษัทจดทะเบียน และการเพิ่มขึ้นของมูลค่าตลาด ฯ
จากการเข้ามาจดทะเบียนของบริษัทใหม่ ๆ ดังกล่าวข้างต้น

ทั้งนี้จากรายงานผลประกอบการปี 2544 ของบริษัทจดทะเบียนทั้งตลาด มีกำไรสุทธิรวมกันเท่ากับ
175 พันล้านบาท เพิ่มขึ้นจากที่ขาดทุนรวม 58.7 พันล้านบาท ในปี 2543
สะท้อนภาพผลการดำเนินงานที่พลิกฟื้นอย่างต่อเนื่องจากขาดทุนเป็นขาดทุนลดลง หรือเริ่มมีกำไรบ้าง
โดยเฉพาะบริษัทที่ผ่านการปรับโครงสร้างองค์กร หรือผ่านการประนอมหนี้
ซึ่งได้รับผลดีจากภาวะดอกเบี้ยในตลาดเงินที่ลดต่ำลงอย่างต่อเนื่อง
ประกอบด้วยธุรกิจในกลุ่มวัสดุก่อสร้างที่กระเตื้องขึ้นตามภาวะการฟื้นตัวของธุรกิจพัฒนาอสังหาริมทรัพย์
ธุรกิจส่งออก เช่น สิ่งทอ และอาหารแช่แข็งส่งออก และ สินค้าอุปโภคบริโภค
ขณะที่กลุ่มสถาบันการเงินที่คาดว่าต้นทุนทางการเงินและค่าใช้จ่ายในการแก้ไขหนี้เสีย
เริ่มลดน้อยลงตามสภาพดอกเบี้ยตลาดที่ลดต่ำลงในปัจจุบัน ถึงแม้จะไม่ช่วยให้ส่วนต่างดอกเบี้ยรับสุทธิ
(NIMs) ดีขึ้นในช่วงสั้น ๆ ก็ตาม
ส่วนบริษัทเงินทุนและหลักทรัพย์ก็มีแนวโน้มกระเตื้องขึ้นจากผลประกอบการที่คาดว่าจะเริ่มมีกำไร
หลังการกำหนดค่าธรรมเนียมนายหน้าซื้อขายหลักทรัพย์ในอัตราคงที่ร้อยละ 0.25
กับลูกค้าทุกรายนับแต่เดือนมกราคม 2545 เป็นต้นไป ในส่วนของมูลค่าตลาด
คาดว่าจะเพิ่มขึ้นจากปัจจุบันในระดับ 2 ล้านล้านบาท
ตามจำนวนบริษัทจดทะเบียนที่คาดว่าจะเพิ่มขึ้นดังที่ได้กล่าวไว้ข้างต้น
ตามการแปรรูปรัฐวิสาหกิจและการเข้ามาจดทะเบียนของภาคเอกชน

2.  การจัดหาผลิตภัณฑ์หรือบริการ

(1) แหล่งที่มาของเงินทุน

ในปี 2544 บริษัทใช้แหล่งเงินทุนจากส่วนของผู้ถือหุ้นทั้งหมด อย่างไรก็ตาม
บริษัทได้จัดเตรียมแหล่งเงินทุนไว้โดยมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินด้วย

(2) เงินลงทุน

นโยบายการลงทุนในหลักทรัพย์ของบริษัท

บริษัทมีนโยบายลงทุนโดยหวังผลตอบแทนในรูปของกำไรจากการซื้อขายหลักทรัพย์และเงินปันผล
ทั้งนี้บริษัทมีนโยบายที่จะเลือกลงทุนเฉพาะในหลักทรัพย์ที่มีปัจจัยพื้นฐานดีและมีอัตราการเจริญเติบโตสูง
เพื่อหวังผลตอบแทนจากการขายหุ้นซึ่งอยู่ในอัตราที่สูง โดยมีระยะเวลาของการลงทุนปกติอยู่ระหว่าง
6 เดือน ถึง 5 ปี

กิจการเป้าหมาย ได้แก่ บริษัทขนาดปานกลางซึ่งมีโอกาสที่เข้าซื้อขายในตลาดหลักทรัพย์ได้ภายใน
3-5 ปี, บริษัทซึ่งมีมูลค่าหุ้นต่ำกว่าความเป็นจริง, หุ้น Private Placement และหุ้น IPO

หลักเกณฑ์ในการพิจารณาเข้าลงทุนมี 2 หลักเกณฑ์ คือ

1. หลักเกณฑ์การลงทุน กิจการที่บริษัทจะเข้าลงทุนจะต้องพิจารณาคุณสมบัติ 3 ประการคือ

1.1 ผู้บริหาร/ผู้ถือหุ้น จะต้องไม่มีความด่างพร้อย
ทีมผู้บริหารต้องมีประสบการณ์ที่เชื่อถือได้ในธุรกิจหรืออุตสาหกรรม
ผู้ถือหุ้นหรือผู้สนับสนุนทางด้านการเงินต้องเป็นผู้ที่เชื่อถือได้และมีฐานะมั่นคง และจะต้อง
ไม่มีความขัดแย้งระหว่างบริษัทหลักทรัพย์ เอบีเอ็น แอมโร เอเซีย จำกัด (มหาชน)
กับผู้ถือหุ้นและผู้บริหารในบริษัทที่จะเข้าลงทุน

1.2 บริษัทหรือสินค้า กิจการนั้นจะต้องมีจุดแข็งหรือความได้เปรียบในอุตสาหกรรม
ความต้องการต่อสินค้าต้องมีเพียงพอ และเทคโนโลยีต้องเป็นที่เชื่อถือได้

1.3 แนวทางการลงทุน บริษัทมีการวางแนวทางและแผนงานการลงทุนที่ชัดเจน
การลงทุนควรจะอยู่ในกลุ่มลูกค้าเป้าหมายหรือธุรกิจที่ให้ผลตอบแทนสูง

1.4 การออกจากการลงทุน จะมีการกำหนดแนวทางการออกจากการลงทุนที่ชัดเจน เช่น
การเข้าตลาดหลักทรัพย์
หรือมิฉะนั้นต้องมีเงื่อนไขการขายหุ้นคืนใหักับผู้ถือหุ้นเดิมในอัตราผลตอบแทนที่เพียงพอ

2. หลักเกณฑ์การพิจารณาความเสี่ยงของการลงทุน การกำหนดระดับความเสี่ยงขึ้นอยู่กับ
ดุลยพินิจของเจ้าหน้าที่การลงทุน ซึ่งมีมาตรฐานการวัดความเสี่ยง ดังนี้

2.1 ความเสี่ยงจากธุรกิจ (Business Risk) เช่น คุณภาพของผู้บริหาร
ความสามารถในการแข่งขัน ความสามารถในการควบคุมต้นทุน
สถานภาพทางการเงินและคุณภาพสินค้า

2.2 ความเสี่ยงจากการวัดค่าทางตัวเลข (Valuation Risk) เช่น
บริษัทอาจจะมีผลประกอบการที่ดีตามประมาณการ
แต่ผลตอบแทนจากการลงทุนอาจจะไม่เป็นไปตามที่คาด เนื่องจาก P/E
ของตลาดหรือของกลุ่มมีการปรับตัว ความเสี่ยงประเภทนี้ได้พิจารณารวมถึงบรรยากาศด้านการลงทุน
ระยะเวลาของการลงทุน การขึ้นลงของดัชนีตลาดหลักทรัพย์ ความเสี่ยงของแหล่งเงินทุน
และนโยบายการป้องกันความเสี่ยงของบริษัท ความเสี่ยงจากการเปลี่ยนแปลงของกฎหมาย ภาษี
และการเมือง

2.3 ความเสี่ยงจากการขายหุ้น (Exit Risk) เช่น เกิดความล่าช้าในการขายหุ้น
เนื่องจากผลการดำเนินงานไม่เป็นไปตามเป้าหมาย
ทำให้เข้าซื้อขายในตลาดหลักทรัพย์ล่าช้ากว่ากำหนดการ เป็นผลทำให้มูลค่าการลงทุนลดลง
และต้นทุนในการถือหุ้นสูงขึ้น

 การขออนุมัติลงทุน

การจะเข้าลงทุน หรือการจะออกจากการลงทุน ต้องได้รับอนุมัติจากคณะกรรมการลงทุน และ/หรือ
คณะกรรมการ

 การติดตามและประเมินผล

จะต้องกระทำทุก 6 เดือน
และจะต้องครอบคลุมถึงผลการดำเนินงานที่ออกมาเปรียบเทียบกับเป้าหมายสภาพคล่องของการลงทุน

(3) การดำรงเงินกองทุนต่อสินทรัพย์สภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ณ วันที่ 31 ธันวาคม 2544 บริษัทมีเงินกองทุนสภาพคล่องสุทธิเท่ากับ 878,062,959
บาท คิดเป็นร้อยละ 126.26 ของหนี้สินทั่วไป
ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
กำหนดไว้ คือไม่ต่ำกว่าร้อยละ 7 ของหนี้สินทั่วไป